runetrust/blame-folketinget-dk huggingface dataset:
Christian Wedell-Neergaard (KF), 2007-02-01:
Hr. Ole Stavad tordner mod regeringen og Dansk Folkeparti, far er ikke sur, far er skuffet.
Der har været brugt en hel del bryllupsretorik om kommunalreformen, f.eks. har man talt om kommunale ægteskaber, mange steder har man oven i købet spist bryllupskage, og vi gav også kommunalreformen en dåbsgave i form af en redegørelse.
Man kan jo sige, at her en måned efter at barnet er født, møder vi op i børneværelset med en slet skjult kritik af barnet, og det synes jeg ikke hører nogen steder hjemme.
Her er tale om en kommission, som skal beskæftige sig med hvad som helst, og den skal være besat med folk, der kommer snart sagt hvor som helst fra.
Der er altså tale om en kritik af det, som er grundlaget.
Et politisk flertal i Folketinget satte et alvorligt spørgsmålstegn ved kerneelementerne i det kommunale selvstyre.
Spørgsmålstegnet er netop affødt af den uklarhed, der følger af, at begrebet det kommunale selvstyre presses i situationer.
Man lægger altså en negativ begrundelse bag forslaget, og det synes jeg er helt unødvendigt.
Hvis man virkelig for alvor ønskede en selvstyrekommission, var det jo relevant at komme med en positiv begrundelse for, hvad en selvstyrekommission kan gennemføre, og hvad den kan bidrage med.
Man anbefaler en kommission, der skal arbejde frem til efteråret 2008.
Derfor kræver det handling, og det kan ikke afvente et forslag, som har en kommission, der barsler i 2008 og derefter inden kommunalvalget i 2009 skal have gennemført en række forslag.
Jeg tror også, at man kan sige, at den offentlige sektor og de offentlige medarbejdere er forandringsparate, men de er nok ikke så forandringsparate, at de er klar til endnu en kommission og endnu en større omgang.
Så på det grundlag vil Det Konservative Folkeparti afvise, at der skal nedsættes en selvstyrekommission.
Walter Christophersen (DF), 2007-02-01:
Da Dansk Folkepartis ordfører på dette område er forhindret, vil jeg på vegne af denne oplæse følgende: Indenrigsministeren har givet en udførlig orientering om, hvorfor regeringen ikke kan støtte det fremsatte beslutningsforslag.
I Dansk Folkeparti har vi gennemdrøftet indholdet og bemærkningerne, der er fremført.
Det, jeg tror kommunerne har brug for nu, er ro til at få de nye kommuner til at fungere, efter at der er lagt en række nye opgaver ud til dem.
En kommission med det indhold, der lægges op fTTM050.fm Page 3708 Tuesday, May 29, 2007 1:23 PM til, vil få en langstrakt arbejdsperiode, og for at arbejdet kan lykkes, skal der i vid udstrækning trækkes på kommunerne.
Det er ikke nye opgaver, kommunerne har brug for netop nu, i hvert fald ikke de førstkommende 2-3 år.
I øvrigt tror Dansk Folkeparti, at en nyskabelse, som her foreslås, skal gro op nedefra, det vil sige, at kommunerne via deres organisation, Kommunernes Landsforening, skal gå til regeringen, såfremt der er brug for videre udvikling af det kommunale selvstyre.
Der er ingen grund til at hæfte yderligere bemærkninger til dette, men jeg vil blot sige, at Folketinget ikke på nuværende tidspunkt skal beskæftige sig med nedsættelse af en sådan kommission, men derimod lade det kommunale selvstyre udvikle sig efter det enkelte byråds ønsker og hensigter.
Morten Østergaard (RV), 2007-02-01:
Jeg synes, det er en bemærkelsesværdig mistillid til vores allierede, der bliver udvist fra justitsministerens side, nemlig at man på forhånd antager, at man ikke vil medvirke, ikke vil svare, og så også fordi kommissionen ikke kan gennemtvinge det.
Der er andre lande involveret i den her sag, som slet ikke har den mistillid, som justitsministeren i Danmark har, og som har rettet henvendelse og spurgt om konkrete flyvninger og naturligvis forventer at få et svar.
Og jeg synes også, at en kommission må kunne forvente, at vores allierede bidrager til at belyse den her sag.
Det er jo sådan, at i Europa-Parlamentets rapport henviser man til, at der allerede på et møde i NATO den 7. december 2005 fra USA's side blev oplyst om de her ekstraordinære flyvninger og om fængslerne.
Der må jeg sige, at det jo er noget, som vi kunne få oplyst, altså om regeringen har viden om det.
Jeg går ud fra, at en undersøgelseskommission har rig mulighed for at få afprøvet, om det står til troende.
Colette L. Brix (DF), 2007-02-01:
Dansk Folkeparti ønsker at underbygge Danmark som et konkurrencedygtigt forskningsland, og vi har derfor også været opmærksom på de ønsker, som branchen har haft til en ændring og klarlæggelse af de danske regler på patentområdet vedrørende lægemidler.
Dansk Folkeparti finder det positivt, at man med forslaget muliggør det for producenter af kopimedicin på lægemiddelområdet at undersøge, afprøve og studere eksisterende præparater, inden deres patent udløber.
Lovforslagets andet element om at ensarte forældelsesfristen, uanset om et patent er udstedt europæisk eller dansk, kan Dansk Folkeparti også bakke op om.
Dansk Folkeparti vil med disse kommentarer arbejde positivt med lovforslaget i det kommende udvalgsarbejde.
Per Ørum Jørgensen (KF), 2007-02-01:
Også fra Det Konservative Folkeparti kan vi hilse dette lovforslag velkommen.
Det ser vi som udelukkende positivt.
Der er en positiv effekt for dansk erhvervsliv, og der er en styrkelse af innovationen for dansk forskning og udvikling af nye lægemidler.
Det gavner konkurrencen, så grundlæggende kan vi hundrede procent støtte dette lovforslag.
Steen Gade (SF), 2007-02-01:
Det er jo et forslag, sådan som andre har fremhævet her, som er aftalt mellem statsministeren og Færøernes lagmand, og som sådan set afventer, at det kan vedtages i Færøernes Lagting, som det også fremgår af papirerne, og det vil jo altså sige, at en forudsætning for, at det kan vedtages, er, at det også vedtages i Lagtinget.
Der er det så SF's normale linje, at vi støtter de her aftaler, hvis der også er flertal for dem på Færøerne.
Det hindrer mig dog ikke i at sige – også lidt inspireret af det, som hr. Høgni Hoydal spurgte til før – at vi vel i udvalgsarbejdet burde se lidt på, om det måske kunne gøres på en måde, så det var mere op til Færøerne, end det, man gør her, hvor man laver en meget konkret aftale om, hvordan og hvorledes det skal være.
Så ved jeg godt, at det derefter bliver overladt til Færøerne.
Men det havde måske været rigtigere at sige, at den investeringsfond til infrastrukturen og til de store anlægsudgifter passende kunne overgives til Færøerne.
Det er jo ikke engang en gestus, det er en meget fornuftig del af udviklingen af forholdet mellem Færøerne og Danmark.
Det, der bliver beskrevet her, understreger jo, at den måde, det sådan set foregår på mellem Danmark og Færøerne, ikke altid er så hensigtsmæssig.
Det er nok en, vi ikke selv egentlig så godt ville kunne lide.
Altså, det er statsministrene for de to lande, der laver en aftale, uden at man sådan set ved, om der er opbakning på Færøerne.
Men hvis man sidder på Færøerne, er man sådan set i den situation, at hvis man stemmer nej til det her, ved man ikke, hvad man får.
Det betyder jo, at der ikke er en helt lige situation på det her plan.
Vil det ikke sige, at det så var bedre at gå ind i en aftale, hvor man i realiteten åbnede mere op for færøsk deltagelse på det her punkt?
Jeg har ikke sagt, at det er en dårlig idé at udbygge lufthavnen.
Til gengæld er jeg ikke i tvivl om, at Færøerne, hvis de selv bestemte, også ville have en lufthavn, der var effektiv.
Poul Erik Christensen (RV), 2007-02-01:
I hr. Niels Helveg Petersens fravær skal jeg meddele, at Det Radikale Venstre kan støtte ministeren i det fremsatte lovforslag.
Christian Wedell-Neergaard (KF), 2007-02-01:
Jeg kan forstå, at hr. Frank Jensen husker Vágar Lufthavn for opbremsninger med flyene.
Jeg husker den for meget lange ventetider, hvor man sidder og venter på, at tågen letter, så man komme af sted efter et ellers velgennemført besøg på Færøerne.
Dette lovforslag åbner hjemmel til, at investeringsfondens kapital nedskrives.
Det er jo en aftale mellem statsministeren og Færøernes lagmand, og det drejer sig om overdragelse af Vágar Lufthavn til de færøske myndigheder.
Der er behov for en opdatering.
I 1970'erne blev lufthavnen bygget til en trafik på ca. 60.000.
Den betjener nu over 200.000 rejsende, og derfor er der behov for en investering, og den er beregnet til ca. 365 mio. kr.
Investeringen finansieres ved, at egenkapitalen i investeringsfonden for Færøerne gradvis nedskrives.
Det er jo en investering, som skal foretages i samarbejde med færingerne, og derfor skal dette også vedtages i det færøske Lagting, inden det kan træde i kraft.
Investeringsfondens formål er jo at medvirke til gennemførelse af større anlægsudgifter, og derfor er det også en naturlig opgave for fonden at deltage i finansieringen af Vágar Lufthavn.
Overdragelsen sker jo op til en måned efter, at dette lovforslag er vedtaget, og bliver præsenteret som et aktstykke i Finansudvalget, og først derefter går man i gang med opdateringen.
Der er ikke tale om statsstøtte.
Lufthavnen har karakter af en regional lufthavn, og man kan sige sig selv, at opdateringen også af geografiske hensyn er helt nødvendig, og derfor er det et ønfTTM050.fm Page 3717
Tuesday, May 29, 2007 1:23 PM ske, som Det Konservative Folkeparti naturligvis kan støtte.
Søren Espersen (DF), 2007-02-01:
Fra Dansk Folkepartis side kan vi også tilslutte os forslaget.
Vi noterer os også, at det er et forslag, der er blevet til på baggrund af en fælleserklæring mellem Færøernes lagmand og Danmarks statsminister, og vi finder, at den måde at finansiere de nødvendige ændringer i Vágar er en udmærket ordning.
Så vi tilslutter os forslaget.
Jeg synes bare, at det lyder som sådan en frisk bemærkning, at det her ikke koster den danske statskasse en øre.
Det har det jo gjort.
Det er egentlig derfor, jeg vil bede hr. Høgni Hoydal om at bekræfte, om ikke det er rigtigt, at hele fondens egenkapital er tilvejebragt ved tilskud fra den danske stat.
Frank Jensen (S), 2007-02-01:
Det er et lovforslag, som lever op til den fælles arbejdsgruppe, der var mellem Færøerne og Danmark, om at sikre en opdatering af Vágar Lufthavn, i øvrigt en opdatering, som er tiltrængt, hvilket det daværende 21-mands-udvalg for Færøerne selv var vidne til, da vi sidste gang var på Færøerne og fik en omvisning og en gennemgang af behovet for en opdatering af Vágar Lufthavn, for så vidt angår længden af landingsbanen, som nu udvides med 350 m.
Så det er en tiltrængt opdatering, for så vidt angår udvidelsen af landingsbanen, og også for så vidt angår udbygningen af terminalbygningen og fornyelser af kontroltårn og også parkeringsanlæg til flyene.
Det er jo sådan, at det skal finansieres, og den måde, hvorpå fælleserklæringen mellem Færøernes lagmand og statsministeren kan finansieres, er ved en nedskrivning af kapitalen i investeringsfonden for Færøerne og på en måde, så likviditeten i fonden hele tiden holdes oppe.
Det er en måde at finansiere opdateringen af Vágar Lufthavn, som vi fra Socialdemokratiets side kan tilslutte os, under den forudsætning at forslaget også nyder fremme ved behandlingen i det færøske Lagting.
Så fra Socialdemokratiets side kan vi tilslutte os lovforslaget og ser frem til en frugtbar udvalgsbehandling.
Pia Larsen (V), 2007-02-01:
Jeg vil sige til hr. Høgni Hoydal, at det godt nok ikke er hver dag, jeg læser færøske aviser og avisklip fra Færøerne, men som så ofte, når vi diskuterer her i Folketingssalen, hr. Høgni Hoydal og jeg, er mit svar jo – som nu – at den disfTTM050.fm Page 3716 Tuesday, May 29, 2007 1:23 PM kussion må hr. Høgni Hoydal tage hjemme på Færøerne.
Hvis ikke det har været til offentlig debat, er det måske, fordi det ikke har interesseret befolkningen.
Men jeg tror nu, at det har været til offentlig debat.
Det her er jo en gammel sag, som vi endelig har fundet en rigtig god løsning på.
Høgni Hoydal (T), 2007-02-01:
Vi kan komme ind på senere, hvad der er ønsket fra Færøernes side.
Men det, jeg tænker på, er, at princippet i en overtagelse vel er, at med overtagelsen følger også ansvaret og – kan man sige – myndigheden.
Finder Venstre det så rigtigt, at man i sådan en aftale, der er bundet til et embedsmandsudvalg, uden at det er debatteret i den færøske offentlighed eller i det færøske Lagting, har besluttet, hvordan udbygningen skal foregå?
Forstår Venstres ordfører, hvad jeg mener?
Når man overtager ansvaret, må man vel selv bestemme, hvordan man udbygger sit anlæg.
Pia Larsen (V), 2007-02-01:
Nu er jeg ikke helt klar over, hvad hr. Høgni Hoydal henviser til, om det er den tekniske udbygning eller den økonomiske.
Men det er mit klare indtryk, at den måde, man gør det på nu, er efter ønske fra Færøernes landsstyre, og det er vel egentlig godt nok.
Høgni Hoydal (T), 2007-02-01:
Jeg vil bare spørge Venstres ordfører, om Venstre finder det rimeligt, at man så ikke, når Færøerne overtager et anlæg som lufthavnen, som jo har været forsømt i mange år, får mulighed for selv at bestemme, hvordan det udbygges, og hvordan det moderniseres.
Er det rimeligt, når nu ansvaret overgår til Færøerne, at man så ikke på Færøerne kan sige, at vi ønsker at udbygge det på den og den måde, men at det bindes i en aftale her i Folketinget?
Burde det ikke stå frit for den, der overtager ansvaret, selv at bestemme udviklingen?
Pia Larsen (V), 2007-02-01:
Venstre støtter dette forslag om at foretage ændringer i loven om en investeringsfond for Færøerne, således at der bliver skabt et økonomisk grundlag for en opdatering og udbygning af Vágar Lufthavn.
Færøernes landsstyre har igennem længere tid udtrykt ønske om at overtage driften og ansvaret for lufthavnen, men inden overdragelsen er der behov for en større modernisering af lufthavnen.
Moderniseringsarbejdet, der bl.a. betyder, at der skal ske en forlængelse af landingsbanen samt en udbygning af lufthavnsterminalen, bliver mulig ved, at egenkapitalen i investeringsfonden nedkapitaliseres med i alt 350 mio. kr. i perioden 2007-2009.
Og en udbygning af lufthavnsterminalen er nødvendig.
Det forgangne år satte antallet af flyrejsende til Færøerne ny rekord, og lufthavnen kunne konstatere en vækst på 15 pct. i rejsende gæster.
Denne positive udvikling er yderligere med til at understrege behovet for at finde en løsning for Vágar Lufthavn.
Venstre er enig i, at finansieringen af opdateringen af Vágar Lufthavn skal ske gennem årlige udbetalinger, som betyder, at det færøske landsstyre maksimalt kan få udbetalt 180 mio. kr. indtil den 1. januar 2008, hvorefter der frem til den 1. januar 2009 kan udbetales yderligere maksimalt 90 mio. kr., og efter den 1. januar 2009 kan det resterende beløb udbetales.
Venstre kan tilslutte sig forslaget og anbefaler en hurtig og effektiv udvalgsbehandling.
Poul Henrik Hedeboe (SF), 2007-02-01:
Også i SF er det her en tilståelsessag.
Vi er også positive over for forslaget.
Man kan sige, at den del, hvor der hurtigere kan laves et kopiprodukt – i den periode, patentet løber, er der mulighed for at forberede sig – jo i virkeligheden er at gå ind på den oprindelige idé med patenter.
Som det er nu, er det sådan, at hvis ikke man kan lave den forberedelse, virker patentet i virkeligheden i længere tid, end det er tiltænkt, og det her er så at få det smidiggjort.
Det er en fordel for udviklere i sidste ende.
De udvikler hurtigere, og så får vi også hurtigere f.eks. kopiprodukter ud til tredjeverdenslande, noget, som der jo har været meget diskussion om.
Så der er altså nogle ægte positive ting i det her.
Der ligger også harmoniseringer, som vi ikke kan have noget imod.
Poul Erik Christensen (RV), 2007-02-01:
Indledningsvis vil jeg sige, at ud over at støtte ministerens forslag vil jeg også gerne støtte hr. Jens Christian Lund i hans vurdering af kompleksiteten i indholdet af dette lovforslag.
Lovforslaget indeholder tre elementer.
Det første er en præcisering af, at en producent af et kopilægemiddel med henblik på at opnå markedsføringstilladelse kan foretage test på patenterede medicinalprodukter, altså implementering af den såkaldte Bolarbestemmelse i dansk lov.
Det andet er, at der er en harmonisering af reglerne om patent på efterfølgende medicinske indikationer med de tilsvarende ændringer i den europæiske patentkonvention.
Det tredje er en ændring af regler for forældelse af erstatningskrav.
Det Radikale Venstre er ligesom høringssvarene meget positiv over for lovforslaget, og ministeren kan forvente støtte til det.
Lene Espersen (KF), 2007-02-01:
Jeg kan sådan set godt forstå, at hr. Morten Østergaard i sædvanlig polemisk stil skruer sig op i det helt høje toneleje.
Det er jo et eller andet sted meget pinligt.
Vi har været igennem et forløb, hvor man startede med at komme med en masse påstande, dem kunne man sådan set ikke rigtig dokumentere; så begyndte man at stille spørgsmål, og det har man så gjort igennem mange, mange måneder, hvor adskillige ministre er blevet spurgt om alt mellem himmel og jord og har besvaret det ordentligt, omhyggeligt og redeligt under ministeransvar; og nu ender det altså med, at Det Radikale Venstre, et parti, der rent faktisk har haft regeringsansvar igennem mange perioder tidligere i danmarkshistorien, står her og foreslår, at man skal benytte lov om undersøgelseskommissioner til at få undersøgt forhold, der først og fremmest vedrører udlandet.
Jeg må sige til hr. Morten Østergaard, at jeg simpelt hen synes det er pinligt.
Jeg kunne aldrig drømme om at møde op i EU og så blive gjort til grin.
Og derfor vil jeg sige, at hr. Morten Østergaards forslag jo er fuldstændig vanvittigt.
Jeg kunne da ikke drømme om at møde op og komme med påstande om noget, som jeg på regeringens vegne mange, mange gange her i Folketinget har hørt er blevet fuldstændig afvist.
Jeg synes, det europæiske samarbejde skal bruges til seriøse ting og til ting, hvor der er konkrete sager, man kan tage hånd om, og derfor må jeg sige, at den der slags ideer synes jeg ville være endnu en paradeforestilling, som ikke har noget som helst andet formål end at kaste sig ud i en masse påstande, der slet ikke kan bevises.
Høgni Hoydal (T), 2007-02-01:
Jeg forstår på fru Pia Christmas-Møller, at det, vi egentlig gør her og nu, er, at vi faktisk siger, vi er en domstol, og fru Pia Christmas-Møller har ligesom konkluderet, at der ikke er noget at komme efter.
Jeg vil spørge om noget konkret.
Jeg kan f.eks. nævne, at seks fly, der har landet i Grønland, bevislig har været tilknyttet CIA.
Vil det ikke være noget at undersøge?
Det gælder også alle de overflyvninger, som jo uvægerligt foregår i grønlandsk, færøsk og dansk luftrum, også af de fly, som andre lande sætter spørgsmålstegn ved.
Er det ikke nok til at sige, at man da gerne vil have undersøgt det for at få afkræftet eller bekræftet, om der er noget at komme efter?
Pia Christmas-Møller (KF), 2007-02-01:
Jeg ser altså ingen modsætning imellem Det Konservative Folkepartis position over for det beslutningsforslag, som hr. Steen Gade er medforslagsstiller til, og det, fru Gitte Seeberg har sagt, og det, hr. Gade netop for et øjeblik siden refererede fru Gitte Seeberg for at have sagt.
Jeg ser ikke en modsætning.
Nu kan jeg så forstå, at det ikke længere handler om, at det skal være en undersøgelseskommission, nu skal det bare være en eller anden undersøgelse – en eller anden undersøgelse!
Jo, men hvad dækker ordet undersøgelse så i hr. Gades mund?
Jeg ved det ikke.
Handler det om svar på spørgsmål, som jo er givet i stribevis, bl.a. her i salen og også i skriftlig form?
Eller hvad er det præcis, hvad er det for rammer, hr. Gade forestiller sig?
Vi har ikke efter dansk lovgivning mulighed for at afkræve oplysninger af andre landes regeringer.
Tuesday, May 29, 2007 1:23 PM
skal afgive oplysninger til os.
Det kan vi ikke afkræve.
Men hvad ligger der i begrebet undersøgelse?
Er det, at vi spørger, er det, at vi har en debat om det, eller er det, at regeringen blotlægger, hvad den ved?
Det har regeringen mig bekendt allerede gjort, og jeg er sikker på, at man gerne vil fortsætte ad den fine kurs, hvor man svarer på de spørgsmål, der bliver stillet, i det omfang man er i stand til det.
Steen Gade (SF), 2007-02-01:
Vi kan jo godt køre på det med undersøgelseskommissioner, men så kunne vi jo sige undersøgelser, hvis det ville lette det for De Konservatives ordfører.
Jeg ved ikke, om fru Pia Christmas-Møller har læst rapporten fra underudvalget.
Der er noget, der tyder på, at hun ikke har.
Men sagen er, at fru Gitte Seeberg i sin egen pressemeddelelse siger, at hun har været med i udvalgets arbejde, og at hun er glad for »at vi har fået vedtaget en kritisk rapport i dag.
Vi ved, at der er foregået transporter og tilbageholdelser.
Det har USA's præsident George Bush selv forklaret.
... Det er grove brud på menneskerettighederne, som vi under ingen omstændigheder kan acceptere i Europa – uanset hvem der står bag.
Så anbefaler den her rapport, at landene laver undersøgelser.
Selvfølgelig anbefaler de ikke undersøgelseskommissioner, for de kender ikke vores forskellige måder at gøre det på.
Men jeg vil bare have fru Pia Christmas-Møller til at forholde sig til den realitet, at et respekteret medlem af Det Konservative Folkeparti i EuropaParlamentet anbefaler, at alle landene laver undersøgelser.
Pia Christmas-Møller (KF), 2007-02-01:
Fru Gitte Seeberg har på intet tidspunkt, faktisk tværtimod,
været i nærheden af en påstand om, at der var så meget som noget, der kunne minde om et bevis for, at ulovlig aktivitet af den her karakter var foregået i Danmark eller i dansk luftrum.
Til Danmark henregner jeg naturligvis også i denne sammenhæng Færøerne og Grønland.
Det har hun ikke.
Så jeg er meget spændt på, hvilken udlægning hr. Gade vil give af fru Gitte Seebergs synspunkter i den her sag, for det har hun ikke på noget tidspunkt tilkendegivet.
Og det er altså en forudsætning for, at man kan etablere en undersøgelseskommission, sådan som det danske regelsæt om undersøgelseskommissioner er skruet sammen.
Steen Gade (SF), 2007-02-01:
Det sidste kan jo godt være rigtigt.
Men det er ikke særlig godt, at de, der sidder med magten, ikke vil have den slags undersøgelser.
Det er jo derfor, det her er en vigtig sag.
Jeg vil godt sige til fru Pia Christmas-Møller, at alt, hvad jeg vil sige i min ordførertale, fuldstændig flugter med, hvad Gitte Seeberg har sagt i sin pressemeddelelse.
Derfor synes jeg faktisk, at fru Pia Christmas-Møller skulle holde op med det der mærkværdige mistænkeliggørelsesprojekt, der kører.
Sagen er, at det, vi ønsker, flugter med det, som Gitte Seeberg siger.
Hun har været med til at lave Europa-Parlamentets underudvalgs indstilling, og hun er rigtig glad for indstillingen.
Jeg vil spørge, hvordan fru Pia ChristmasMøller forholder sig til den anbefaling, som Gitte Seeberg står bag, nemlig at alle lande laver undersøgelser.
Pia Christmas-Møller (KF), 2007-02-01:
Det sidste er der jo simpelt hen målinger der modbeviser, så det vil jeg underholde hr. Bjarne Laustsen med bilateralt.
Det kan jo simpelt hen modbevises, at Danmarks renommé er svækket.
Tværtimod er kendskabet til Danmark også på en lang række områder positivt styrket i en lang række lande i de seneste år.
Det er en kendsgerning.
Der lægges jo ikke i Europarådets resolution op til, at Danmark skal foretage en undersøgelse.
Vi har meget præcist fået at vide af alle tre ministre, ikke fTTM050.fm Page 3744
Tuesday, May 29, 2007 1:23 PM mindst af justitsministeren, hvorfor en undersøgelseskommission i det konkrete tilfælde ville være ganske meningsløs at etablere – simpelt hen meningsløs.
Det er derfor, vi er så forundrede over, at Socialdemokratiet så betingelsesløst har skibet sig ind i dette projekt.
Det er sådan set, fordi vi anerkender, at Socialdemokratiet alt andet lige periodisk er regeringsdueligt, og i en regeringsposition må man aldrig komme med sådan et forslag her.